als_Latn dik_Latn sag_Latn
Këngëtari Neki Emra pritet që së shpejti ta sjellë këngën e tij të re për adhuruesit e tij "A të vdes apo të pres?", muzikën e së cilës e ka bërë vet Neki. Këngës do t'i bëhet spoti gjatë muajit gusht dhe ata që e kanë dëgjuar këngën, u ka pëlqyer.
Këngëtari Neki Emra, pjesëmarrës në TOP FEST 9 me këngën "Një ditë" si dhe fitues i edicionit të sivjetmë të festivalit "Zambaku i Prizrenit", sapo e ka përfunduar këngën e tij më të re, që synon ta shndërrojë në hitin e fundit të verës.
Kënga e titulluar "A të vdes apo të pres?" është punuar si rezultat i bashkëpunimit në mes të Nekiut dhe kompozitorit të njohur Florent Boshnjaku, kompozitor i këngës SUUS pjesëmarrëse në Eurovizion, ndërsa vargjet e këngës janë shkruar nga shkrimtari Albatros Rexhaj.
Kënga pritet të lansohet në fund të gushtit së bashku me videoklip.
Kënga është e zhanrit baladë dhe është shumë emocionale. Nekiu ngurron të shprehet ende rreth këngës, sepse pret që këtë ta bëjnë dëgjuesit pas lansimit, por megjithatë ndihet i kënaqur me faktin se ata pak që e kanë dëgjuar kanë përjetuar emocione të veçanta.
Disa madje edhe kanë qarë.
Express e ka dëgjuar këngën dhe e ndan këtë përshtypje.
Shkrimtari Albatros Rexhaj për Express thotë se ndihet i privilegjuar për këtë bashkëpunim me Nekiun dhe Florentin dhe se pret që dëgjuesit do ta ndiejnë shpirtin e këngës.
"Nekiu e ka bërë një interpretim shumë shpirtëror, ndërsa Florenti ia ka rrit shpirtin këngës", thotë Albatrosi i cili po ashtu shton se rrëfimi në këngë e shpreh një vaj burrash për një dashuri të humbur.
Është interesante të përmendet se Albatrosi refuzon të cilësohet si tekst shkrues.
"Ky klasifikim më irriton sepse nuk e shpreh punën time. Kënga nuk ka tekst, sepse teksti nënkupton diçka të thatë, por ka vargje sepse vargjet janë krijim me shpirt. Unë jam shkrimtar i shpirtit dhe në radhë të parë shkruaj për shpirtin tim. Nëse nuk e ndiej vargun, as nuk përpiqem ta shpreh atë".
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn